|  |
| --- |
| Na temelju članka 17. stavak 1. Zakona o sustavu civilne zaštite (»Narodne novine«, broj 82/15, 118/18, 31/20 i 20/21), i članka 37. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika na 5. sjednici od 14. prosinca 2021. godine donosi |

**PLAN**

**razvoja sustava civilne zaštite na području**

**Grada Šibenika za 2022. godinu s financijskim**

**učincima za trogodišnje razdoblje**

1. **UVOD**

Člankom 17. stavak 1. Zakona o sustavu civilne zaštite („Narodne novine“ broj 82/15 i 118/18, 31/20 i 20/21) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

Na temelju Analize o stanju sustava civilne zaštite na području Grada Šibenika i Smjernica za organizaciju sustava civilne zaštite na području Grada Šibenik za vremensko razdoblje od 2020. do 2023. godine donosi se Plan razvoja sustava civilne zaštite na području Grada Šibenika za 2022. godinu. (u daljnjem tekstu: Plan razvoja sustava civilne zaštite).

Da bi ovaj Plan razvoja bio ostvariv, cijeli proces razvoja povezan je sa mogućnostima financijskih sredstava Proračuna Grada Šibenika koja će se odvojiti za subjekte u sustavu civilne zaštite.

Plan razvoja sustava civilne zaštite odnosi se na sljedeće:

1. **RAZVOJ CIVILNE ZAŠTITE**
2. **OPERATIVNE SNAGE SUSTAVA CIVILNE ZAŠTITE**

Operativne snage određene Odlukom o osnivanju operativnih snaga sustava civilne zaštite Grada Šibenika dužne su voditi i ažurirati bazu podataka o pripadnicima, sposobnostima i resursima te dostaviti navedenu bazu podataka Gradu Šibeniku.

Grad Šibenik objedinjenu bazu podataka, koja sadrži navedene podatke za sve operativne snage, dostavlja Područnom uredu civilne zaštite sukladno propisanim rokovima.

Nositelj: Grad Šibenik

Rok: prvo tromjesečje 2022.

**Stožer civilne zaštite Grada Šibenika**

Stožer civilne zaštite Grada Šibenika osnovan je Odlukom o osnivanju Stožera civilne zaštite Grada Šibenika KLASA:810-01/21-01/8, URBROJ:2182/01-10-21-1, od 05. srpnja 2021. godine („Službeni glasnik Grada Šibenika“, br. 5/21) i gdje su imenovani načelnik, zamjenika načelnika i 13 članova Stožera civilne zaštite Grada Šibenika

Navedeni akt potrebno je u slučaju izmjena zakonskih propisa i drugih važećih propisa uskladiti do propisanih rokova, odnosno uskladiti s novonastalim uvjetima.

Nositelj izrade: Grad Šibenik

Rok: po donošenju izmjena zakonskih propisa i drugih važećih propisa

**Operativne snage vatrogastva**

1. Plan zaštite od požara za područje Grada Šibenika uskladiti sukladno članku 13. stavku 6. Zakona o zaštiti od požara („Narodne novine“, br. 92/10).

Nositelj izrade: Grad Šibenik

Rok: prvo tromjesečje 2022.

**Operativne snage Hrvatske gorske službe spašavanja**

1. Program javnih potreba za obavljanje djelatnosti HGSS Stanica Šibenik za 2022.

Nositelj izrade: Grad Šibenik i HGSS Stanica Šibenik.

Rok: po donošenju Proračuna Grada Šibenika za 2022.

1. Izvješće o izvršenju Programa javnih potreba za obavljanje redovite djelatnosti HGSS, Stanice Šibenik za 2021.

Nositelj izrade: Grad Šibenik i HGSS Stanica Šibenik.

Rok: prosinac 2021.

1. Ugovor o financiranju Programa javnih potreba za obavljanje djelatnosti HGSS, Stanica Šibenik za 2022.

Nositelj izrade: Grad Šibenik i HGSS Stanica Šibenik.

Rok: prvo tromjesečje 2022.

**Povjerenici civilne zaštite**

Kontinuirano ažurirati i popuniti povjerenike civilne zaštite i upoznati ih s novim

Zakonom o sustavu civilne zaštite („Narodne novine“, broj 82/15, 118/18, 31/20 i

20/21).

- vršiti popunu s podacima povjerenika i zamjenika povjerenika.

- upoznati s obavezama jedinica lokalne i područne (regionalne) samouprave u

provođenju zakonskih obveza definiranih Zakonom o sustavu civilne zaštite.

- upoznati s obavezama povjerenika civilne zaštite u izvršavanju njihovih zadaća.

Izvršitelj: Grad Šibenik

Rok izvršenja: prvo tromjesečje 2022. godine

**Povjerenik skloništa**

Skloništa osiguravaju zaštitu stanovništva u zaklonima (zaklonom se smatra djelomično

zatvoren prostor izgrađen ili konstruktivni i organizacijski prilagođen pružanju zaštite

od ratnih djelovanja). Potrebno je voditi evidenciju i konstantno ažurirati podatke o:

- uvjetima za sklanjanje ljudi, materijalnih i drugih dobara,

- prostore za javna skloništa,

- održavanje postojećih javnih zaklona.

Izvršitelj: Odjel za gospodarenje gradskom imovinom i Stožer civilne zaštite Grada

Šibenika

Rok izvršenja: Kontinuirano tijekom 2022. godine.

**Tim za spašavanje iz ruševina**

U svrhu povećanja spremnosti i mogućnosti u provođenju akcija spašavanja postrojbe

civilne zaštite potrebno je:

* Specijalistički Tim za spašavanje iz ruševina JVP Grada Šibenika potrebno je dodatno proširiti i osposobiti, te nastaviti s opremanjem novom opremom.
* HGSS- Stanica Šibenik kao značajna snaga u događajima velikih nesreća (potres) je potrebno da svoje članove educira i opremi za isto.

Izvršitelj: Grad Šibenik, JVP Grada Šibenika i HGSS Stanica Šibenik.

Rok izvršenja: tijekom 2022. godine.

**Koordinatori na lokaciji**

Koordinator na lokaciji procjenjuje nastalu situaciju i njezine posljedice na terenu te u

suradnji s nadležnim stožerom civilne zaštite usklađuje djelovanje operativnih snaga

sustava civilne zaštite.

Koordinatora na lokaciji, sukladno specifičnostima izvanrednog događaja, određuje

načelnik Stožera civilne zaštite iz redova operativnih snaga sustava civilne zaštite.

- popunjavati i ažurirati koordinatore na lokacijama,

- obaviti pozivanje i smotru koordinatora.

Izvršitelj: Grad Šibenik,

Rok izvršenja: tijekom 2022. godine.

1. **PLANSKI I DRUGI DOKUMENTI ZA RAZVOJ SUSTAVA CIVILNE ZAŠTITE**

**Plan rada Stožera civilne zaštite za požarnu sezonu 2022.**

Nositelj izrade: Grad Šibenik, JVP i Stožer civilne zaštite Grada Šibenika

Rok: sukladno Programu aktivnosti u provedbi posebnih mjera zaštite od požara od

interesa za Republiku Hrvatsku u 2022.

**Plan aktivnog uključenja svih subjekata zaštite od požara na području grada**

**Šibenika u 2022.**

Nositelj izrade: Grad Šibenik, JVP i Stožer civilne zaštite Grada Šibenika

Rok: Prvo tromjesečje 2022. po Programu aktivnosti u provedbi posebnih mjera zaštite

od požara od interesa za Republiku Hrvatsku u 2022.

**Plan operativne provedbe Programa aktivnosti u provedbi posebnih mjera zaštite**

**od požara od interesa za Republiku Hrvatsku za područje Grada Šibenika u 2022.**

Nositelj izrade: Grad Šibenik, JVP i Stožer civilne zaštite Grada Šibenika

Rok: prvo tromjesečje 2022.

**Plan motrenja, čuvanja i ophodnje otvorenog prostora i građevina za koje prijeti**

**povećana opasnost od nastajanja i širenja požara za 2022.**

Nositelj izrade: Grad Šibenik, JVP i Stožer civilne zaštite Grada Šibenika

Rok: prvo tromjesečje 2022.

**Analiza stanja sustava civilne zaštite Grada Šibenika u 2022.**

Nositelj izrade: Grad Šibenik

Rok: prosinac 2022. sa donošenjem proračuna Grada Šibenika za 2023.

**Plan razvoja sustava civilne zaštite za 2023. s financijskim učincima za 2023.-2025.**

Nositelj izrade: Grad Šibenik

Rok: prosinac 2022. sa donošenjem proračuna Grada Šibenika za 2023.

**Plan vježbi civilne zaštite za područje Grada Šibenika u 2022.**

Nositelj izrade: Grad Šibenik, JVP i GHSS- Stanica Šibenik

Rok: drugo tromjesečje 2022.

1. **FINANCIRANJE SUSTAVA CIVILNE ZAŠTITE**

Financiranje sustava civilne zaštite temelji se na Proračunu Grada Šibenika za 2022. i

projekciji za 2023.-2024. (Tablica 1.).

**Tablica 1.**

|  |  |  |  |
| --- | --- | --- | --- |
| **Naziv po pozicijama proračuna** | **Financijska sredstva/kn** | | |
| **2022.** | **2023.** | **2024.** |
| Sustav civilne zaštite | 90.000,00 | 100.000,00 | 100.000,00 |
| Tekuće donacije HGSS | 75.000,00 | 75.000,00 | 75.000,00 |
| Zimska služba i održavanje nerazvrstanih cesta i pješačkih površina | 4.900.000,00 | 5.000.000,00 | 5.000.000,00 |
| Vatrogasna zajednica Grada Šibenika | 2.800.000,00 | 3.100.000,00 | 3.300.000,00 |
| Javna vatrogasna postrojba Grada Šibenika | 13.510.000,00 | 15.697.000,00 | 17.017.000,00 |
| Dezinsekcija, deratizacija, higijeničarska služba | 1.000.000,00 | 1.000.000,00 | 1.000.000,00 |
| Hrvatsko gradsko društvo Crvenog križa- Šibenik | 400.000,00 | 400.000,00 | 400.000,00 |
| Sportske zajednice i savezi, udruge | 700.000,00 | 800.000,00 | 800.000,00 |
| **UKUPNO** | **23.475.000,00** | **26.172.000,00** | **27.692.000,00** |

**III.**

Ovaj Plan stupa na snagu 1. siječnja 2022.

KLASA: 810-01/21-01/16

URBROJ: 2182/01-10-21-2

Šibenik, 14. prosinca 2021. godine

GRADSKO VIJEĆE GRADA ŠIBENIKA

PREDSJEDNIK

dr. sc. Dragan Zlatović,v.r.